ททท. แม่ฮ่องสอน ขับเคลื่อนเชิงรุกกระตุ้นการท่องเที่ยวโดยชุมชนสู่ความยั่งยืน ตามหลัก “BCG MODEL”
ว่าที่ ร.ต. ภาณุวัฒน์ ขัดนาค ผู้อำนวยการสำนักงานการท่องเที่ยวแห่งประเทศไทย (ททท.)  สำนักงานแม่ฮ่องสอน เปิดเผยว่า การท่องเที่ยวแห่งประเทศไทย (ททท.) สำนักงานแม่ฮ่องสอน ร่วมกับสมาคมไทยท่องเที่ยวอย่างรับผิดชอบและกลุ่มดอยสเตอร์ จัดกิจกรรมนำผู้ประกอบการนำเที่ยวชุมชน (CBT TRAVEL AGENT) ชื่อดัง โดยมีนายปณต ประครองทรัพย์  นายกสมาคมไทยท่องเที่ยวอย่างรับผิดชอบ ประธานเครือข่ายท่องเที่ยวชุมชนแม่ฮ่องสอน  THAI LOCALISTA  นางจิราวรรณ ฉัตรเฉลิมวุฒิ SENIOR PRODUCT AND  CONTRACTING MANAGER  ASIA บริษัท  G ADVENTURE   นางสาวนารีรัตน์ มีสุขโข ผู้แทนจากบริษัท SIAMRISE TRAVEL  นางสาวจุฑามาศ สุขเกษม ผู้แทนจากบริษัท คลุกฝุ่นทัวร์  เดินทางสำรวจกิจกรรมท่องเที่ยวโดยชุมชนประเภทเดินป่า (TREKKING) และแหล่งท่องเที่ยวเชื่อมโยงในพื้นที่อำเภอปายและอำเภอปางมะผ้า เพื่ออัพเดทสถานการณ์และสินค้าการท่องเที่ยว    ผู้อำนวยการ ททท. สำนักงานแม่ฮ่องสอน กล่าวว่า เดิมก่อนการแพร่ระบาดของโรคไวรัสโคโรนา (COVID-19) เส้นทางเดินป่าชุมชนเป็นที่นิยมของนักท่องเที่ยวชาวต่างชาติ กลุ่มประเทศยุโรป อเมริกา สิงคโปร์ และมาเลเซีย เป็นอย่างมาก สามารถสร้างรายได้ให้กับชุมชนท่องเที่ยวของจังหวัดแม่ฮ่องสอนได้อย่างเป็นกอบเป็นกำ แต่ด้วยภาคการท่องเที่ยวโดยเฉพาะการท่องเที่ยวชุมชนเหมือนถูกแช่แข็งไปอย่างยาวนานทำให้การท่องเที่ยวชุมชนในหลายๆ  พื้นที่มีความพร้อมในการปรับตัวและรองรับต่อสถานการณ์ต่างกัน ปัจจุบันสถานการณ์การแพร่ระบาดของโรคไวรัสโรนา (COVID-19) เริ่มคลี่คลาย รัฐบาลลดระดับการควบคุมการแพร่ระบาด ทำให้สถานการณ์การท่องเที่ยวในพื้นที่เริ่มดีขึ้น ชาวต่างชาติเริ่มเดินทางเข้าพื้นที่อย่างต่อเนื่อง  การท่องเที่ยวแห่งประเทศไทย (ททท.) เล็งเห็นความสำคัญดังกล่าวและเดินหน้าขับเคลื่อนภายใต้แนวคิด “ทำน้อยได้มาก” ตามหลัก “BCG MODEL” ของรัฐบาล ด้วยการเชิญกลุ่มผู้ประกอบการนำเที่ยวชุมชนที่กำลังเป็นกระแสนิยมในปัจจุบัน เดินทางลงพื้นที่เพื่ออัพเดทสถานการณ์ท่องเที่ยวชุมชน เมื่อวันที่ 4-9 กรกฎาคม 2565 ที่ผ่านมา ชมถ้ำลอด หนึ่งใน UNSEEN THAILAND  เขตรักษาพันธุ์สัตว์ป่าลุ่มน้ำปาย (ดอยจิกจ้อง) จุดชมวิวความสูง 1,933 MSL สูงสุดของจังหวัดแม่ฮ่องสอน กิจกรรมโฮมสเตย์ บ้านจ่าโบ่ (ลาหู่ดำ)  กิจกรรมเดินป่าชุมชน (TREKKING) ชุมชนบ้านผามอน (ลาหู่แดง) ระยะทาง 7 กิโลเมตร และกิจกรรมท่องเที่ยวชุมชนบ้านผามอน (ลาหู่แดง) อาทิ กิจกรรมโฮมสเตย์ การตีมีด วิถีชีวิตการสร้างบ้านเรือน การปักผ้าของชาวลาหู่ การทำอาหารถิ่น ดนตรีและการแสดงพื้นบ้าน กิจกรรมเดินป่าชุมชน (TREKKING) ชุมชนบ้านเมืองแพม (ปากะญอ) ระยะทาง 7 กิโลเมตร และกิจกรรมท่องเที่ยวชุมชนบ้านเมืองแพม (ปากะญอ) อาทิ กิจกรรมแค้มป์พาร์ค กิจกรรมย้อมสีทอผ้าปากะญอ กิจกรรมเรียนรู้สมุนไพรท้องถิ่น กิจกรรมไม้แกะสลัก